Valitse aloitusnäytöllä Single Player ja sitten New Game. Voit valita pelin vaikeusasteen ja tietokoneen ohjaamien vastapelaajien määrän. Vahvista valinnat napsauttamalla OK. Valittavanasi on kaksi ympäristöä The Golden Age ja From Cape to Cairo. Napsauta OK kahdesti ja valitse sitten Start a New Company. Nyt voit valita, paljonko rahaa sinulla on käytettävänäsi ja mikä on nimesi ja logosi. Pelissä on erinomainen opas, joka kertoo sinulle, mitä sinun tulisi tehdä. Kerromme kuitenkin lyhyesti pelin perusasetelman.
Johdat rautatieyhtiötä ja haluat ansaita rautateitä rakentamalla niin paljon kuin mahdollista. Ensin sinun on vedettävä rata kahden kaupungin välille, rakennettava rautatieasema kumpaankin kaupunkiin ja ostettava ensimmäinen veturisi. Sitten sinun on valittava oikeat vaunut veturin perään. Niissä voit kuljettaa ylijäämätavaraa yhdestä kaupungista toiseen, jossa sitä tarvitaan. Kun vähitellen ansaitset rahaa tai myyt yhtiösi osakkeita, pystyt ostamaan lisää kiskoja, rakentamaan lisää asemia, ostamaan lisää vetureita ja laajentamaan yhtiötäsi. 
Pelistä poistutaan napsauttamalla näytön vasemmassa laidassa olevan painikerivin alimmaista painiketta, jossa on levykkeen kuva. Valitse esiin tulevasta valikosta Quit ja sitten Yes.

Railroad Tycoon II toimii Windows 95ssä tai sitä uudemmassa Windowsissa.

Vähimmäisvaatimukset
Pentium 133 CPU
16 Mt ram
65 Mt levytilaa
DirectX

Ohjelman poistaminen
Käynnistä Windowsin Resurssienhallinnassa ohjelma Lisää/poista sovellus. Valitse listasta Railroad Tycoon II ja paina Lisää/poista-painiketta. Kun suoritat sen, Railroad Tycoon poistuu koneestasi.